SL    SL 
 
 
 EVROPSKA  
KOMISIJA   
Bruselj, 10.3.2015  
COM(2015) 125 final  
2012/0084 (COD)  
  
SPOROČILO KOMISIJE  
EVROPSKEMU PARLAMENTU  
 
v skladu s členom 294(6) Pogodbe o delovanju Evropske unije  
 
v zvezi s  
stališčem Sveta glede sprejetja uredbe Evropskega parlamenta in Sveta o spremembi 
Uredbe (ES) št. 223/2009 o evropski statistiki  
(Besedilo velja za EGP in Švico)   
 
SL 2   SL 2012/0084 (COD)  
SPOROČILO KOMISIJE  
EVROPSKEMU PARLAMENTU  
 
v skladu s členom 294(6) Pogodbe o delovanju Evropske unije  
 
v zvezi s  
stališčem Sveta glede sprejetja uredbe Evropskega parlamenta in Sveta o spremembi 
Uredbe (ES) št. 223/2009 o evropski statistiki  
(Besedilo velja za EGP in Švico)  
1. OZADJE  
Datum predlo žitve predloga Evropskega parlamenta in Sveta  
(dokument COM(2012) 167 final – 2012/0084 COD):  17. april 2012  
Datum mnenja Evropskega ekonomsko -socialnega odbora:  n. r. 
Datum stališča Evropskega parlamenta, prva obravnava:  21. november 2013  
Datum predložitve spremenjenega predloga:  n. r. 
Datum sprejetja stališča Sveta:  5. marec 2015  
2. CILJ PREDLOGA KOMISIJE  
Predlog poziva k reviziji obstoječega osnovnega pravnega okvira za evropsko statistiko, s 
katero bi se prilagodil političnim potrebam in izz ivom, nastalim za evropsko statistiko zaradi 
nedavnega razvoja svetovnega gospodarstva. Glavni cilj je nadaljnja krepitev upravljanja 
evropskega statističnega sistema za ohranitev njegove visoke verodostojnosti in za ustrezen 
odziv na potrebe po podatkih, ki izhajajo iz okrepljenega usklajevanja gospodarskih politik v 
Evropski uniji. Štirje bolj specifični cilji, ki prispevajo k temu cilju, so: okrepitev strokovne 
neodvisnosti nacionalnih statističnih organov; pojasnitev usklajevalne vloge nacionalnih 
statističnih uradov (NSU) v nacionalnih statističnih sistemih; vzpostavitev „zavez za zaupanje 
v statistiko“ in izboljšanje dostopa do in uporabe administrativnih podatkov za statistične 
namene.  
Zlasti brezpogojna strokovna neodvisnost nacionalnih statističnih organov je ključni temeljni 
pogoj za ohranjanje visoke ravni verodostojnosti evropske statistike v njihovi osnovni 
podporni vlogi za gospodarsko upravljanje in, na splošno, za oblikovanje politik na podlagi 
dokazov. Predlog se izrecno nanaša na vodje nacio nalnih statističnih uradov kot osebe, katerih 
neodvisnost pri opravljanju dolžnosti je predpogoj za neodvisnost posameznih uradov. Zato bi 
morali vodje NSU imeti svobodo odločanja glede procesov, statističnih metod, standardov in 
postopkov ter glede vsebin e in časovne razporeditve statističnih objav in publikacij za vso 
evropsko statistiko. Prepovedano jim mora biti tudi pridobivanje navodil od nacionalnih vlad 
in drugih institucij, hkrati pa morajo biti zaščiteni pred prejemanjem tovrstnih navodil. Poleg 
tega bi bilo treba vodjem NSU dodeliti znatno avtonomnost pri odločanju o notranjem 
 
SL 3   SL upravljanju statističnega urada in jim dovoliti javno izražanje svojih stališč o proračunskih 
sredstvih, dodeljenih NSU v zvezi s statističnimi nalogami, ki jih je treba opr aviti. Obstajati 
morajo tudi pregledna pravila za imenovanje, premeščanje in odpuščanje vodij nacionalnih 
statističnih uradov zgolj po strokovnih merilih.  
Kot je določeno v Sporočilu Komisije „K trdnemu vodenju kakovosti za evropsko statistiko“ 
(COM(2011) 211 final), predlog vključuje tudi vzpostavitev „zavez za zaupanje v statistiko“, 
tj. izjav o spoštovanju Kodeksa ravnanja evropske statistike in zlasti načela neodvisnosti 
NSU. V skladu s predlogom bi jih morale podpisati vlade vseh držav članic in sopodp isati 
Komisija. Vsaka zaveza za zaupanje naj bi bila specifična za posamezno državo in naj bi 
vključevala ukrepe za izboljšanje. Dejansko izvajanje teh ukrepov bi spremljal Eurostat kot 
del že uveljavljenega rednega ocenjevanja skladnosti držav članic s Ko deksom ravnanja 
evropske statistike.  
Predlog poskuša tudi pojasniti usklajevalno vlogo NSU v nacionalnih statističnih sistemih z 
izrecnim sklicevanjem na urade in funkcije, ki jih je treba usklajevati.  
Še en glavni cilj predloga je okrepiti uporabo virov administrativnih podatkov za pripravo 
evropske statistike brez povečanja bremena anketirancev, NSU in drugih nacionalnih 
organov. V ta namen bi NSU morali biti vključeni, kolikor je potrebno, v odločanje o zasnovi, 
razvoju in prenehanju administrativnih zb irk, ki bi se lahko uporabljale za pripravo statističnih 
podatkov. Prosti in pravočasni dostop do administrativnih zbirk bi bilo treba odobriti NSU, 
drugim nacionalnim organom in Eurostatu, vendar samo v njihovem sistemu javne uprave in 
v obsegu, ki je pot reben za razvoj, pripravo in izkazovanje evropske statistike.  
Poleg tega predlog programsko obdobje evropskega statističnega programa usklajuje z 
večletnim finančnim okvirom Unije za poenostavitev proračunskega načrtovanja za statistične 
dejavnosti in za n jegovo večjo stabilnost.  
Nazadnje predlagana sprememba Uredbe (ES) št. 223/2009 upošteva potrebne prilagoditve 
Lizbonske pogodbe v zvezi s podelitvijo delegiranih in izvedbenih pooblastil Komisiji.  
3. PRIPOMBE K STALIŠČU SVETA  
Stališče Sveta odraža politični dogovor, dosežen 3. decembra 2014 med Evropskim 
parlamentom in Svetom, ki vključuje elemente, ki sta jih predlagali obe instituciji. Komisija ta 
dogovor podpira.  
Glavne spremembe, vključene v to stališče, so glede na predlog Komisije naslednje:  
Posebni položaj nacionalnih statističnih uradov se spremeni, tako da se omeji obseg pooblastil 
za sprejemanje odločitev na področju statistike za vodje nacionalnih statističnih uradov, kot 
jih predlaga Komisija, zlasti pri zadevah znotraj njihovih uradov. P oleg tega se določba o 
strokovni neodvisnosti razširi, tako da poleg vodij NSU zajema tudi „vodje statističnih 
oddelkov v drugih nacionalnih organih“.  
Zaradi posebnega položaja Eurostata se uvede dodatni člen, ki v veliki meri temelji na 
elementih, že določenih v Sklepu Komisije o Eurostatu (2012/504/EU), ki je osredotočen na 
strokovno neodvisnost generalnega direktorja Eurostata, da se zagotovi skladnos t z ustreznimi 
določbami, ki se uporabljajo za vodje NSU. Sporazumni predlog zlasti formalizira, da bo 
statistični dialog vsako leto zagotovil neposredno izmenjavo mnenj med generalnim 
direktorjem Eurostata in ustreznim odborom Evropskega parlamenta v zvez i s statističnimi 
zadevami.    
Določba o vzpostavitvi „zavez za zaupanje v statistiko“ s strani držav članic je oslabljena, 
vendar je kombinirana s podrobnejšim opisom postopka spremljanja in poročanja, ki ga 
 
SL 4   SL uporablja Komisija.  
V odgovor na zahtevo Evrops kega parlamenta po okrepljenem kakovostnem spremljanju in 
izvrševanju so bile uvedene določbe, ki predvidevajo objavo pomislekov Komisije glede 
kakovosti nacionalnih prispevkov k evropski statistiki in se sklicujejo na možnost Komisije, 
da izvede preiskave  v primeru suma o napačnem prikazovanju statističnih podatkov, pod 
pogojem, da se v takih primerih uporabljajo denarne kazni na podlagi sektorske zakonodaje.  
Poleg tega so bila dodana dodatna sklicevanja na sodelovanje med evropskim statističnim 
sistemom i n Evropskim sistemom centralnih bank o zbiranju evropskih statističnih podatkov.  
4. ZAKLJUČEK  
Komisija prejema rezultate medinstitucionalnih pogajanj in lahko zato podpre stališče Sveta v 
prvi obravnavi.